Intet af det her er nyt for dig, Coop.
PPM'en, LPA'en, abonnementsaftalen
og investeringsforvaltningsaftalen. Standardbetingelser og -gebyrer.
- Nogen spørgsmål? - Jeg er klar.
Beklager.
- Har du brug for at tage den? - Nej, det kan vente.
- Beklager. - Lad os få dem underskrevet.
Coop.
Velkommen hjem.
- Hvem havde troet det? - Ja.
Onkel Charlie.
Jeg kender en hemmelighed om dig, som du ikke tror, jeg kender.
Hvilken hemmelighed?
- Hej... Elena. - Du har undgået mig.
Jeg har ikke undgået dig. Jeg har haft meget travlt.
- Har du travlt nu? - Ja, det har jeg faktisk.
Hvad med at stille snacksene væk og lukke mig ind?
- Hej. Hvad laver du her? - Altså...
Jeg hørte om din far.
- Jeg ville se, hvordan du har det. - Jeg har det fint, tak.
- Virkelig? - Jeg ved det ikke.
Du sniger dig nok ikke rundt i min baghave for at kondolere.
Nej. Jeg hørte fra min veninde Victoria.
Hende, jeg fortalte om, som arbejder i det der hus på White Birch.
Familien er bortrejst indtil på mandag.
De skal klargøre deres hus på Nantucket, og de tager hende med.
Så huset står tomt hele weekenden.
Jeg skal østpå hele weekenden fra i morgen af.
Østpå? Hvad taler du om? Kina?
Hamptons.
Owen Ashe holder et arrangement, og jeg er nødt til at tage med.
Ham, vi stjal fra? Hvorfor gør du dog det?
Han afpresser mig.
Til at tage til Hamptons? Det er godt nok fisefornem afpresning.
Ja, men alvorlig talt.
Hvad fanden foregår der?
Han har en optagelse af mig i sit hus.
- Ved han besked om mig? - Nej, og det kommer han ikke til.
- Hvorfor har du ikke sagt det? - Du skulle ikke bekymre dig.
Hvad får han dig til?
- Det er indviklet. - Vi leger, jeg er lige så klog som dig.
Jeg investerer hans penge for en stund.
- Forbandede hvide mennesker. - Det må du nok sige.
Hvad er der med dig? Hvorfor har du pludselig så travlt?
Chivo blev anholdt.
- Pis. For hvad? - For at være en idiot.
Men jeg talte med din makker Barney, som fortalte mig, at pengene er låst.
Så jeg måtte låne til kautionen, og så skred Chivo.
Tak for det, forresten.
Tro mig. Jeg har lige så meget brug for de penge.
Men Nick har gjort Owen til investor,
og Barney kan ikke røre noget, før de har gennemgået regnskabet.
Okay, så ham, der afpresser dig, er også skyld i, at jeg ikke kan få mine penge?
Jeg bryder mig ikke om ham.
Han ved, jeg venter, ikke?
Er du sikker på, du er klar til det her? Du har lige begravet din far.
Ja, det bliver en fin adspredelse. Den her uge har været lidt hård.
Ja, det bliver rart at være sammen med Hunter.
Jeg tror nu ikke, det er mig, der trækker.
Datteren.
- Delilah? - Delilah.
Han er vist på dybt vand med hende.
Det så ud, som om hun ville give ham en spiller under bordet til seder.
Det er derfor, den aften er anderledes end alle andre.
Vil du gøre mig den tjeneste at se til Ali, mens vi er væk?
Jeg ved, du ikke vil have, jeg er overbeskyttende, men...
Hendes far er lige død. Det er på sin plads. Det skal jeg nok.
- Tak. - Ja.
Hvad sker der derovre?
De bygger en stenmur.
- Det er en større omgang. Spørg ikke. - Okay.
Jeg er ked af at bringe det på bane nu, men jeg har ikke fået penge denne måned.
Hvad? Hvor sært. De burde være kommet i sidste uge som sædvanlig.
Jeg tjekkede igen i morges.
Jeg har flyttet rundt på nogle penge. Måske har jeg lavet en fejl.
Jeg fikser det.
Se lige der.
Jamen goddag.
- Hyg dig, og pas på dig selv. - Det skal jeg nok.
- Ja. Okay. - Ses.
Klarer du den?
Alene i mit store, tomme hus forladt af alle mine nære og kære?
For nu ikke at træde i det.
Jeg klarer mig. Måske får jeg skrevet lidt for en gangs skyld.
Det ville være godt.
- Farveller. - Farveller, mandfolk.
Ses, mor.
Elsker dig.
- Hold da op. Hvor er Barney? - Okay.
- Jeg ved ikke, hvor han er, men... - Kommer han?
- Ikke mit problem. - Vi rejser uanset.
- Wow. - Der er han jo.
- Bedre sent end aldrig. - Vigtig weekend, drenge.
De tre amigoer er tilbage.
- Og Grace! - Ja.
Hvad fanden?
Parkér den indendørs, hvor intet kan ridse den.
- Okay. - Hører du? Godt.
Seriøst?
Jeg bad dig ikke købe mig en Rolls. Det er udmattende.
- Hvordan går det? - Det var så lidt.
- Hej. - Hej, makker.
- Grace. Godt, du er kommet. - Jeg ved det.
Den gravide kone sætter festen i gang.
Dejlig overraskelse. Din karet venter.
- Lad os gøre det. - Lad os gøre det.
Sikke en entré.
Du... Jeg har ikke betalt børnebidrag.
Pis. Det beklager jeg. Ashes folk er helt oppe i røven på mig.
Okay. Nogen anelse om, hvornår det er overstået?
Det kan tage en uge eller en måned. De er irriterende grundige.
- For pokker. - Efterlod din far dig ikke noget?
Jeg afsøger bare alle muligheder.
Det er ikke en af dem.
Han havde en livsforsikring til min mor og en lille familiefond til Ali.
Han var nok ikke så bekymret for mig.
Ironisk nok.
Spørger du nogensinde dig selv, hvorfor Ashe har inviteret os alle hele weekenden?
- Festen er først i morgen aften. - Han betragter os vist som venner.
Han tvang dig til at begå økonomisk svig for ham.
Du har lige begået økonomisk svig for mig.
Det er sandt, men jeg siger bare, at de folk har gennemtrawlet regnskabet.
Hvad nu, hvis de har fundet noget? Hvad nu, hvis det er en fælde?
Barney, det er bare en weekend.
- Prøv på at slappe af, ikke? - Du har nok ret.
Men stjæl nu ikke noget.
Meget modent.
Ja. Nu ligner det noget.
- Okay. - Tak.
Den ikoniske Haverford-ejendom er opført
på 0,8 hektar af Sagaponacks bedste kystareal.
Den omfatter et 900 m2 hus, pool, have og tennisbane.
Alt sammen i den klassiske rustikke træspån-stil...
Indtil Owen Ashe købte det for hele 12 millioner
og brugte yderligere 12 på at nedrive og genopbygge det i en modernistisk stil,
som han håbede, ville gøre Charles Gwathmey og Norman Jaffe stolte,
mens han trådte på årtiers lokalplaner og kystsikringsindsatser i processen.
Om du sidder i trafikken eller flyver over den,
kræver det lidt at komme til Hamptons.
Så man kan lige så godt have et sted som det her, så det er besværet værd.
Hej! Velkommen. Hvordan var turen?
- Bekvem, mand. Tak for helikopteren. - Selvfølgelig.
Jeg ville aldrig udsætte gæster for Hamptons-trafikken.
Hvordan går det, min ven? Godt at se jer. Velkommen.
- Coop. Godt, du kunne komme. - Naturligvis.
- Hej, Hunter. Hvordan har vi det? - Lad være, far.
Kom. Jeg viser dig rundt.
Mini-Cooper har tag på damerne, hvad?
Godt så.
Find jer til rette, se jer omkring, hop i poolen, hvis I har lyst.
Hej, Hunter.
Hovedbegivenheden er i morgen aften.
Der kommer et par venner. Intet stort.
Men i aften har jeg planlagt en skøn middag kun for os.
Jeg har hentet min kokkeven Nicholas.
- Han skider Michelin-stjerner. - Undskyld, jeg afbryder.
Men hvor er det nærmeste badeværelse? Min bækkenbund er som en hullet ost.
- Anka. - Ja.
- Alt vel? - Denne vej.
- Se lige udsigten. - Vis mig den.
Ja.
- Hold da kæft. - Det har kostet knaster.
- Det er værd at skrive hjem om. - Det er jo dit hjem.
Jeg er vild med den fyr.
- Coop? - Hej.
Hej. Det gør mig ondt med din far.
- Tak. - Ja. Hvordan har du det?
Undskyld, jeg ved ikke... Må jeg spørge om det?
Glem det. Jeg er bare...
- Det gør mig ondt. - Det er fint. Jeg har det fint. Tak.
- Har du virkelig? - Godt nyt.
Mit hold er færdigt med revisionen af Nick's Strong Ass Gyms, og vi er klar.
Sådan!
- Så for den! - Du er for fed.
- Hvordan føles det? - Godt.
Hvad sker der så nu?
Vi begynder at konsolidere, absorbere driftsystemer...
Regnskab, bogholderi, kredit, debet.
Når vi så opskalerer, har vi styr på systemerne.
Vent lige lidt. Vi har ikke talt om noget af det.
Vi kan ikke bare overdrage al kontrol til jer fra dag et.
Bør 30 millioner dollars ikke købe mig noget gennemsigtighed?
Jo, men gennemsigtighed og kontrol er ikke det samme.
Men hvorfor skal Nick stå med udgifterne til driften, når jeg har infrastrukturen?
Fordi det er Nicks virksomhed.
Rolig nu, Barney. Vi er alle sammen venner.
Det er fint. Han gør sit arbejde.
Din kernekompetence er formueforvaltning. Min er virksomhedsdrift.
Og hvis du er villig til at ignorere driftseffektivitet for et syvcifret beløb...
Så har jeg nogle spørgsmål.
Kom nu, Barney. Lad os få det til at fungere.
Du skal ikke spilde tid på bogholderi, når du bør udbygge Brandes-imperiet.
- Jeg skal inddrages i al økonomi. - Naturligvis. Det er din afdeling.
- Fuld fart frem, drenge. - Fuld fart.
Ikke mere forretningssnak. Sam og jeg skal til parmassage.
Føl jer endelig hjemme, og nyd stedet.
- Vi ses senere. - Hyg jer.
- Det gør vi så. - Jeg vidste ikke, der kun var par her.
Så er du åbenbart min date.
Ikke så længe endnu. Vent og se. Jeg udsender et Batsignal for os.
Nej, ellers tak.
Sikker? Der er en seriøs talentmasse på denne tid af året.
- Jeg har Hunter. - Ja, men ham ser vi vist ikke meget til.
- Jeg ved det. Det er... - Synd for dig, min ven.
Hej, Mel. Hvad så?
Hej. Jeg hører, vi begge er alene i weekenden.
Har du lyst til at komme og se Netflix og chille?
Det er ikke det, det betyder.
- Er det ikke? - Nej, men jeg vil gerne komme.
Hvorfor hvisker du?
- Jeg underviser. - Virkelig? Hvorfor tog du så telefonen?
- Jeg troede, det var en nødsituation. - Det er bare mig.
Undervis. Ring senere.
Okay. Farvel.
Hvad fanden?
Pis. Undskyld!
Det var ikke...
Undskyld.
Jeg ved, de ser søde og uskyldige ud, men de er en invasiv art her.
De har flåter, som spreder sygdomme. De ødelægger vegetationen.
De er sågar hovedårsagen til biluheld her.
En fyr fra Sydafrika importerede faktisk 20 afrikanske løver og lod dem jage rådyr.
Jeg kan ikke lide skydevåben.
Det er klart. Undskyld, jeg ikke tænkte mig om.
Lad os gå ind igen.
Hvorfor er alle så tidligt ude?
De kommer primært for at se, hvem der ellers er her.
- Gør vi ikke også det? - Nej, vi knytter bånd.
Din farfar elskede det her sted.
Hans forældre havde et hus herude, før Hamptons var Hamptons.
- Virkelig? - Ja.
Savner du ham?
Ja, det gør jeg.
Det gør jeg også.
Det fylder mere, end jeg havde regnet med.
Uanset hvor gammel man er, er ens far stadig ens far.
Kom.
Coop!
Bosley, hvordan går det?
Jeg hører, du har kuet Jack og smidt seriøs mønt i Bailey.
Jeg forsøger bare at tjene til føden.
- Hvad var det? - Det var Bosley.
Og nu kender du ham lige så godt, som jeg gør.
- Tjekker du, om vores bestilling er klar? - Ja.
- Coop? - Hej.
- Hej. Sikken en dejlig overraskelse. - Bestemt.
- Jeg vidste ikke, du havde hus her. - Det har jeg ikke. Jeg bor hos en ven.
- Hyggeligt. - Hvad med dig?
Jeg har et lille sted i Sagaponack.
- På Hedges. Lige i nærheden af købmanden. - Lækkert.
Hvordan har Jack det?
Jack er en kakerlak. Han kan overleve en atomsprængning.
Jeg har villet ringe til ham, men hvad skal jeg sige?
- Ja, der findes ikke et lejlighedskort. - Nej.
- Hvor længe er du her? - Bare til i morgen.
Det var ærgerligt.
Faktisk så holder ham, jeg bor hos, en lille fest i aften.
- Du bør komme. - Det tror jeg ikke.
Du kender sikkert flere der, end jeg gør.
- Send detaljerne. Så giver jeg besked. - Okay. Godt at se dig.
I lige måde.
Hvem var det?
Det er en lang historie.
Du ender med at spise den hele. Så spis den nu bare.
Bare spis den. Hvem prøver du at narre?
- Owen. - Det er Ashes advokat.
Undskyld, alle sammen.
Der er intet at være bekymret for. Vi er straks tilbage.
Det er fandeme løgn.
Ashe?
Det her pis igen?
Jeg sagde, du skal bruge en kendelse, min ven.
Du finder ikke noget på mig.
Du prøver på at gøre mig forlegen foran mine venner.
Op i røven med dig og hele det her cirkus.
- Pas på tonen. Tag det roligt. - Skrid med dig.
- Hvad fanden er det her? - Ingen anelse.
Du dukker op igen og igen med dit lille røvslikkersmil.
- Og du finder på... - Det er ikke godt.
Det siger du ikke?
- Jeg bryder ingen love! - Det må vi jo så finde ud af.
Tror du bare, jeg gider finde mig i det? Rend mig.
Det siger jeg dig. Du og dit røvslikkersmil har bare at skride!
Det er grov chikane.
- Bør vi smutte? - Vi må hellere lige vente lidt.
Der er nok også lidt af en flaskehals i indkørslen.
- Jeg kan pakke på under et minut. - Det vil jeg gerne se.
- I kan ikke efterlade mig her. - Hej!
Undskyld, venner. De gør det mod mig en til to gange om året. Altid en fuser.
De vil nok holde mig på tæerne.
- Hvad leder de efter? - De famler i blinde.
De synes ikke om min levevej, og at jeg ikke bryder nogen love.
Har du det godt, mand? Det så ret heftigt ud.
Ja, det er en del af forestillingen.
Nu truer jeg med et søgsmål, og hans chefs chef beder ham undskylde.
Og så forfra igen. Når man når en vis nettoformue,
får man en skydeskive på ryggen. Jeg håber ikke, det lød for selvoptaget.
Den rette mængde selvoptaget.
Herligt. Det var lige det, jeg gik efter. Godt. Festen begynder klokken 17.
Så vi har masser af tid til at bade og måske tage en lille siesta.
Jeg klæder om. Kommer du med? Lad os gøre det!
Jeg kan slet ikke kende teenagere længere.
Velkommen til min verden.
Altså de burde pjække for at ryge fed eller...
Eller tørkneppe i forældrenes bil
eller lytte til punkrock eller få åndssvage tatoveringer.
I stedet virker det, som om de opbygger deres cv.
De forstår ikke, at de skal være unge og dumme.
De halser af sted mod voksenlivet, som om der ligger en skat begravet der.
Ikke dem alle sammen.
Ja, men Tori er en kvik pige. Hun finder ud af det.
Jeg ville være tilfreds, hvis hun bare talte med mig.
Hvorfor sender du hende ikke en besked og hører, om hun vil komme og hænge ud?
Det vil hun ikke.
Undervurder ikke min virkning.
Okay, vi sender dig og poolen.
- Se tiltalende ud. - Bacon, æg og ost.
Okay, vent.
"Vil du være med til at bade?" Okay, så gør vi det.
SKAL TIL FEST
Kom nu.
MEN TAK FOR INVITATIONEN
I det mindste svarer hun. Det er da fremgang.
Se. Hun er ved at give sig.
Alle piger får brug for deres mor. Og det kommer fra mig.
Og du kender min mor.
- Hvordan er Mayfield-jobbet? - Hvorfor? Har de ringet til dig?
- Nej, hvorfor skulle de det? - Ikke for noget.
FBI er ikke de mest ryddelige gæster, vel?
Undskyld.
- For hvad? - Jeg ville ikke snage.
Jo, du ville.
- Det er i orden. Jeg kan godt lide det. - Kan du?
Så...
Agenterne før, hele den affære...
Du spekulerer nok over, hvad du har rodet dig ud i, og om du bør smutte. Ikke sandt?
Noget i den stil.
Hør her. For det første skal du ikke føle dig fanget her.
Så hvis du vil væk herfra, får jeg en til at eskortere dig, men det håber jeg ikke.
- Jeg har brug for sandheden. - Jeg har ikke løjet for dig.
Det er ikke det samme.
Det har du ret i. Men du må spørge mig om alt.
- Jeg har intet at skjule. - Okay. Hvorfor kom FBI?
De assisterede Interpol.
- Okay, det var til stor hjælp. Tak. - Okay.
Efterforskningslederen, som jeg råbte ad udenfor, hedder Mohler.
I årevis har svinet forsøgt at anholde mig for obskure maritime forbrydelser.
Han er ligeglad med, om jeg er skyldig.
Han mener, at alle, der er så rige som mig, er skyldige i et eller andet.
Er du skyldig?
Jeg går lige til grænsen af og til, men det gør alle.
Men skyldig i forbrydelser? Nej. Og når Mohler er væk,
og han skal nok ryge ud, når DeMille er færdig med ham, så hører alt det her op.
Det her ville være et fint tidspunkt at fortælle mig, hvad du laver.
Jeg ejer som sagt et internationalt fragtfirma.
- Ja, men hvad fragter I? - Vi fragter alt.
Frugt, biler, mad, mobiler, elektronik, maskiner, tøj, kemikalier, mikrochips...
Våben?
- Sommetider. - Er du våbenhandler?
- Hvad? Nej. - Du sagde, I fragter våben.
Ja, alle fragter våben.
USA fragter våben for over 250 milliarder dollars om året.
Og du fragter kun for USA?
Hør her...
Man kan ikke drive så stor en virksomhed uden at overskride geopolitiske grænser.
Sidste års allierede er dette års fjender. Og vi gør vores bedste.
Og DeMille har en hær af advokater, som sikrer, at vi altid er på lovens side.
- Jeg trænger til lidt vand. - Okay.
Kender du det, når et kys føles som det modsatte af et kys?
- Jeg fiskede ikke. - Så siger vi det.
- Hej, makker. Hvad så? - Dårligt tidspunkt?
Nej. Grace er i bad, men kom bare ind.
Hvad så?
Tror du, det var en fejl at involvere sig med Ashe?
Jeg bryder mig ikke om at sige "Hvad sagde jeg?"
- Det var FBI... - Ja.
Og han slentrer rundt, som om det sker ofte.
Træningscentret er mit eftermæle til mine børn og børnebørn.
Det må ikke forkludres.
Ja, okay. Hør her. Når jeg kommer tilbage, taler jeg med Burian og hans hold.
- Vi finder ud af, hvad vi kan gøre. Okay? - Okay. Fedt.
Fedt, fedt, fedt.
Vent. Hvem er Burian?
- Vores advokat, Nick. - Advokat!
- Vi spiste frokost på hans kontor. - Nå ja. Pis.
Efter alt det her er der for mange mennesker.
Jeg ved det. Giv mig et par dage. Så ser jeg, om jeg kan få dig ud af det.
Jeg siger ikke, jeg vil ud af det. Vi taler jo om en global udvidelse.
Jeg vil bare vide, hvad der er op og ned.
Det plejer man at finde ud af, før man slår sig sammen.
Ikke i NBA.
Javel.
Jeg ved, jeg skulle have opdateret dig noget før.
Jeg overreagerer nok. Jeg vil bare vide, hvad jeg har med at gøre.
Det så vi vist lige før.
Det er mange penge, Barney.
Okay. Jeg undersøger det.
- Tak. - Ja.
Du må finde ud af, hvem der har lagt fliser... Du godeste, nej!
- Barney! - Hej, Grace.
Skal jeg nakkes?
Nej, nej. Vi får bare styr på det med FBI. Ingen mikrofoner på stranden.
Ikke på mig.
I er ikke blevet introduceret. Luc DeMille, Andrew Cooper.
Vi har tænkt på, mr. Cooper, at du og Owen udgør et godt hold.
Det skulle gerne fortsætte.
- Hvad betyder det? - Du forvalter flere af mine penge.
Du får fem procent.
Jeg ved ikke. Det er svært at stole på en, der indledte vores forhold med afpresning.
Du indledte det ved at stjæle fra mig, ikke?
Du så en chance og greb den.
Det samme her. Det var grimt, dumt og under vores værdighed.
Nu tilbyder jeg noget andet.
- Det er bedrageri. - Nej, det er Wall Street.
Omgår man ikke reglerne, spiller man ikke spillet.
Mener FBI det?
Det er hele humlen, Coop.
Hvis FBI holder så tæt øje med mig, kommer de også til at skæve til dig.
Du forvalter 400 millioner for mig. Vi er nærmest gift, ikke?
- Så det er ikke et tilbud. - Selvfølgelig er det det.
- Du kan godt sige nej. - Og hvad sker der så?
Tal med min advokat.
Det er ikke et tilbud.
Måske skulle jeg kontakte min egen advokat og selv tale med FBI.
Det kan du godt.
Men historisk set har det ikke fungeret særlig godt for folk i vores branche.
Er det en trussel?
Nyd festen.
Lad os gå.
- Se lige dig. - Hej.
Det er måske vores held, alt det her med FBI.
- Hvordan det? - Nick er ved at få kolde fødder.
Eller varme fødder. Men jeg kan måske bruge det til at bryde aftalen med Ashe.
- Og så kan du få vores penge tilbage. - Det stemmer.
Men jeg er faktisk mere optaget af at få ham ud af vores liv.
Han er en skidt karl.
- Jeg troede, det ville glæde dig. - Han har tilbudt mig fem procent.
- Af hvad? - Af alt.
- Regner du på det? - Ikke nødvendigt.
- Det er 20 millioner. - Uden afkast, men du sagde vel nej.
- Jeg har vist intet valg. - Hvor farlig er han?
Hej. Vi smutter til fest.
- I er til fest. - Vi tager til en bedre en.
- Er der stoffer til den fest? - Ikke så mange som til den her.
- Fint. Smut med jer. Træf gode valg. - I lige måde.
Uber.
Hvorfor mente vi, det var en god idé at formere os?
- Du ved godt, du ikke kan gøre det, Coop. - Jeg kan nok ikke undgå det.
- Vi finder på noget. Det er vi nødt til. - Og indtil da?
Indtil da, min ven, må vi spise, drikke og more os.
"For i morgen skal vi måske dø"?
Hvad?
- Nej, sådan lyder det ikke. - Sådan ender det. Sådan ender citatet.
Det er jo bare dumt.
Folkens! Smag de her.
- Vi har allerede drinks. - Nej, nej. De her er bedre. Min opskrift.
- Okay, jeg vidste ikke, den var lilla. - Værsgo. Lad os skåle.
- For nye begyndelser. - Okay.
- Manner. Den er god. - Lækker, ikke?
- Hvad er der i? - Beluga-vodka.
Det koster 25.000 dollars per flaske. Hyldebærsirup og lidt citronsaft.
Og MDMA. Ups.
- Hvabehar? - Bare en lille smule.
- En lille smule. Kom nu. - Manner.
Sådan der.
- Hold da kæft. - Sådan der.
- Så gør vi det åbenbart. - Okay.
- Sådan... Ned med det. - Barney, min ven.
Cricket, hej.
- Du kom. - Ja.
- Wow. - Jamen hej.
Okay. Er du glad for at se mig?
- Hvad afslørede mig? - Jeg tror, vi har lidt at indhente.
Ja, vi har gjort fremskridt.
- Undskyld. Tak. - Tak.
Skål.
Jeg skal bare væk herfra.
Jeg har fået tildelt min slof på Duke,
og det viser sig, hun er skønhedsdronning med 200.000 følgere på TikTok
og ambassadør for Rhode.
Jeg er vildt misundelig. Du kommer med til de bedste fester.
Det ved jeg. Jeg kan ikke vente med at komme væk herfra.
Jeg må gerne være ked af det, men ikke for ked af det.
Min far er død. Selvfølgelig er jeg ked af det.
- Gør det mig skør? Eller skørere? - Nej, det er ikke fair.
At skulle prøve at bevise, at jeg ikke er skør, er ved at gøre mig skør.
Hvad er forældelsesfristen på den slags?
Hvornår holder folk op med at behandle mig som Girl, Interrupted?
Det er ikke fair, for ingen tager sig af, om Andy sørger eller ej.
Og nu skal jeg sige dig noget...
Jeg er ligeglad med, hvordan det ser ud udadtil, men min bror er en katastrofe.
Din bror fremstår...
...som en ærkeamerikansk, klassisk alfahan, som har styr på det hele.
Og grunden til, at folk køber den, er, at han er så god til at sælge den.
Han er bare flot, klog, succesrig, ser godt ud...
Og når han taler til en med de der øjne og fokuserer på en i et fyldt lokale,
føles det, som om man er det eneste menneske i universet.
- Okay. Tak. - Nej.
Det, jeg vil frem til, er, at det er en maske, han viser verden.
Men under overfladen er han et gigantisk simrende kaos af et mandebarn.
Og det tragiske er, at ingen bemærker det, før...
Hvad sker der?
Kan du lugte det?
Det lugter af rigtig lort.
Det er mine naboer.
De er i gang med hævnombygning på grund af det med hunden.
Og de har sat en toiletvogn til arbejderne lige på skellinjen for at pisse mig af.
Hvad?
- Har du talt med dem? - Ja. Og det var nok min første fejl.
Jeg har muligvis også samlet lort fra deres hund,
lagt det i en gavepose og leveret den ved deres hoveddør.
Bare hvis du troede, at du sad på tossemarkedet.
- Åh gud. Sikke nogle røvhuller. - Ja.
Vil du høre, hvad dit problem nok er?
Meget gerne.
Jeg tror ikke, du er skør nok.
- Nå, Owen Ashe... - Ja, hvad er der med ham?
Han slår mig ikke som en, du ville være venner med.
Det er en helt forståelig reaktion
baseret på det korte glimt, du har fået af ham.
- Så han har flere facetter? - Nej, nej, Du ramte hovedet på sømmet.
Forsigtig.
Vi er snarere gode bekendte, vil jeg sige.
- Okay, jeg forstår. - Lidt ligesom os to.
- Okay, det er vist ikke det, vi er, vel? - Hvad er vi så?
Det får du at vide, når jeg beslutter mig.
Hold mig opdateret.
- Godaften. - Godaften.
Hej. Beklager, men jeg skal lige tale med ham.
Virkelig? Vi havde lige gang i noget.
- Virkelig. - Det er fint. Vi mødes oppe ved huset.
Vi ses deroppe.
Hvad vil du, Grace?
- Tror du, jeg er idiot? - Nej.
Hvad I end er ude på, synes jeg ikke om det.
- Jeg har brug for lidt mere kontekst. - Du og Barney er ude på noget.
Vi er altid ude på noget. Han er min økonomiforvalter.
Og størstedelen af hans klienter betaler ham ikke med poser fulde af kontanter.
Han kunne arbejde for min far. Men i stedet det her.
Okay, kontanterne var et engangstilfælde.
Jeg ved, det ser skidt ud. Der er intet at være bekymret for.
Javel. Jeg spørger igen: Tror du, jeg er idiot?
- Det har vi vist dækket, Grace. - Hallo! Du fik ham næsten dræbt engang.
Hvis det sker igen, dræber jeg dig selv.
- Han er heldig at have dig, Grace. - Det siger du ikke!
- Hej. - Hej.
Har du det godt?
Spørger du, eller er du bare høflig?
Nu spørger jeg vist.
Lad os se...
I morges dræbte ham, jeg dater, et rådyr med en riffel lige for øjnene af mig.
Og så kom FBI og Interpol for at tage alle hans harddiske.
Så ja, jeg har det fremragende.
Men ud over det har det været en ret fed weekend, ikke?
Hvad er der med de mænd, jeg vælger?
- Så... - Nej.
Jeg siger bare, at toppen af toppen
er en af mine bedste veninders følelsesmæssigt utilgængelige eksmand.
Jeg aner ikke, hvad jeg laver længere.
Siger du, at jeg er toppen af toppen?
Kom nu.
Hvis det er nogen trøst, så er vi vist alle sammen langt ude på hver sin måde.
Tak. Det er det ikke.
Jeg havde aldrig regnet med at føle mig så alene i den her alder.
Jeg har det på helt samme måde, søde.
Men du kom ud af det med Paul, ikke? Det var slemt, men du er ude af det.
Og nu står du allerede bedre.
Giv det lidt tid, ikke? Du skal kun ramme plet én gang.
Tror du, det er en fejl at date Ashe?
Det tror jeg måske.
- Men du hænger da ud med ham. - Ja, og derfor ved jeg, at du ikke bør.
Det er rart at kunne tale sådan med dig.
Kom nu.
- Det var ikke kun slemt, vel? - Det ved du godt, det ikke var.
- Vent, vent, vent. - Okay.
Vent. Undskyld, jeg...
- Jeg synes ikke, vi skal gøre det her. - Du har ret.
Jeg prøver bare på ikke at komplicere mit liv med sex længere.
Du har nok ret.
Alt det med college...
Det kommer bare for tidligt, ikke?
Jeg mener, vi ved ikke noget om noget.
Vi ved ikke engang, hvem vi er endnu, og så...
...skal vi bare til at træffe de her store livsbeslutninger om, hvem vi vil være?
Jeg mener...
Hvordan skal man beslutte, hvem man vil være, hvis man ikke ved, hvem man er?
Ikke?
Skal vi gå ovenpå?
Ja.
Bund, bund, bund!
Sådan! Fedt.
Tori, er det din Audi i indkørslen?
- Ja. - Du har spærret mig inde. Jeg skal ud.
Øjeblik.
Pis.
Åh gud.
Gud, hvor er den tung.
- Pis. - Bøj i knæene.
Hvor skulle jeg ellers bøje? Okay, jeg tror...
- Jeg giver op. Det var en brav indsats. - Nej, vi kan godt.
- Jeg synes, vi bør stoppe. - For sent.
Pis!
Pis.
Ikke?
Løb!
Mel!
Jeg klarer den. Løb videre.
Pis.
Hvad fanden?
Er du vanvittig?
Åh gud.
Pas på hovedet.
Tori?
- Frue! - Vær nu rar.
- Mor? - Vær rar at vente. Tori!
Det er min datter. Vær nu rar...
Hej.
Følg mig hjem, Coop.
Okay. Okay. Lad os køre. Pas på, hvor du træder.
Jøsses.
Jeg er nødt til at tage den. Beklager. Øjeblik.
Hej. Er alt i orden?
Definer "i orden".
- Hvad sker der? - Tori er blevet anholdt.
- Hvad? - Ja, for spritkørsel.
Det er forhåbentlig løgn.
De vil ikke løslade hende til mig, Andy.
- Det skal være en forælder. - Ali, jeg er tre timer væk. Ring til Mel.
Så, sjov historie...
- Det lyder som en udsættelse. - Jeg er ked af det, men jeg må tage hjem.
Er alt i orden?
Ja...
Jeg ringer.
Måske tager jeg den.
Tag den.
Pis.
Venner, jeg er nødt til at tage tilbage til Westmont.
Det er løgn. Nu? Det er midt om natten.
Ja. Tori og Mel er åbenbart blevet anholdt.
Hvad?
- Jeg skal bruge den lange udgave. - Tro mig. Det skal jeg også.
- Hvad nu? - Tænk ikke på det.
- Hvem skal have mere? - Det går ikke.
- Jeg er desværre nødt til at tage hjem. - Hvad?
- Lige nu? - Ja.
- Alt vel? - Ja, det er et familieanliggende.
Min chauffør har fået fri, men tag en af bilerne i garagen.
Skønt. Mange tak. Det... Åh gud. Pis. Hunter.
De er stadig på stranden. Rolig. Jeg følger ham og Delilah hjem i morgen.
- Tak. - Godt.
- Lad os smutte. - Du skal ingen steder.
- Jeg kører. - Det behøver du ikke, Grace.
Jo, for jeg er den eneste, der er ædru her.
- Jeg kan sagtens. - Nej. Jeg kører.
Okay? Lad os køre.
- Hold øje med Barney. - Nøglerne sidder i.
- Tak, Grace. Jeg mener det. - Nu kan vi more os.
Jøsses!
Hold da kæft.
- Pis. - Alt vel?
Ja. Tak. Hvad med dig?
- Lad os bare køre stille og roligt. - Ja.
I denne verden, Elwood, må man være åh, så klog eller åh, så elskværdig.
I årevis var jeg klog.
Jeg anbefaler elskværdig.
Det må du gerne citere mig for.
Så er det her.
- Nu er vi her. - Okay. Mange tak.
Hvad?
Tekster af: Cecilie Hassenkam